Gorzoła to je wysokoprocyntowy napŏwek alkoholowy dostany ôd zmiynszaniŏ we ôdpednich proporcyjach szpyrolu rektyfikowanego z wodōm. Może być snŏżny, bez przidŏwkōw abo smakowy. Zawartość alkoholu etylowego w gorzole wynosi powyżyj 37,5% ôbiyntości, zaôbycz 40%. Sztofami do produkcyje gorzołōw sōm produkty byciŏ bauerskigo, tradycyjnie ôbiyle abo kartŏfle. Gorzoła stanowi srogi elymynt kultury, ôsobliwie w krŏjach tm. "pasa gorzoły", w tym Polski i Rusyji – państwach, kere rywalizujōm ô miano jeji hajmatu. Napŏwek alkoholowy podany do gorzoły produkowany ze szpyrolu destylowanego, ale bez rektyfikacyji, nazywŏ sie bimber.